Na základe uznesenia vlády SR
č.    zo dňa

VLÁDA SLOVENSKEJ REPUBLIKY

v y d á v a
podľa § 10 ods. 1, zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")

r o z h o d n u t i e  č. 
o privatizácii

A. | priamym predajom 38 870 kusov akcií obchodnej spoločnosti Slovenská autobusová doprava Dunajská Streda, akciová spoločnosť so sídlom v Dunajskej Strede, Bratislavská cesta 918/2, IČO 36 245 488, (ďalej len spoločnosť) čo predstavuje  49 % podiel akcií na základnom imaní tejto spoločnosti, zapísanej v Obchodnom registri Okresného súdu v Trnave, oddiel Sa, vložka číslo 10215/T, založenej na základe rozhodnutia MSPNM SR č. 745 zo dňa 17.5.2001

1.

Kupujúci:
Obchodné meno:
Sídlo:

IČO:

Dunajskostredská autobusová doprava, s.r.o.
Poľná 1083/19
Dunajská Streda
929 01
36 239 852

2.

Spôsob výberu nadobúdateľa:
Kupujúci bol vybraný Ministerstvom pre správu a privatizáciu národného majetku SR vo výberovom konaní.

3. | Menovitá hodnota 38 870 ks akcií, t.j. 49 % podiel akcií na základnom imaní obchodnej spoločnosti Slovenská autobusová doprava Dunajská Streda, akciová spoločnosť so sídlom v Dunajskej Strede je:                                        38 870 tis. Sk

4.

Dohodnutá výška kapitálového vstupu (cena) za nadobudnutie 38 870 kusov akcií spoločnosti do vlastníctva kupujúceho je:
                                                                40 000 tis. Sk                                                 (slovom štyridsaťmiliónov slovenských korún)                                                                     
      z toho:
a)	kúpna cena hradená kupujúcim v  prospech Fondu národného majetku SR je:           
            20 508 tis. Sk
b)	výška osobitného záväzku kupujúceho na vklad do základného imania spoločnosti účasťou   kupujúceho na jeho zvýšení je: 19 492 tis. Sk.

5.  Platobné podmienky a ich zabezpečenie:

5.1. Kúpnu cenu spolu vo výške 20 508 tis. Sk zaplatí kupujúci na účet Fondu národného majetku SR takto: 
a)	Časť kúpnej ceny vo výške 220 tis. Sk (prvá splátka kúpnej ceny) do 10 dní odo dňa podpísania zmluvy o predaji akcií.
b)	Zostávajúca časť kúpnej ceny vo výške 20 288 tis. Sk bude splatená v dvoch  splátkach, a to:
 b.a.)  Suma 2 550 tis. Sk do 10  dní odo dňa podpísania zmluvy o predaji  akcií. 
          Túto sumu použije Fond národného majetku SR na vklad do základného imania  spoločnosti pri prvom zvýšení jej základného imania. 
            b.b.) Suma 17 738 tis. Sk najneskôr do 30.9.2002.
          Túto sumu použije Fond národného majetku SR na vklad do základného imania  spoločnosti pri druhom zvýšení jej základného imania. 
     5.2. Úhrada častí kúpnej ceny podľa bodov 5.1.a) a 5.1.b.a.) tohto rozhodnutia je zabezpečená oznámením Tatra banky, a.s. Bratislava, Vajanského nábrežie 5, 810 11  Bratislava, zo dňa 19.2.2002 o vinkulácii peňažných prostriedkov vo výške 5 220 000,- Sk na účte č. 2621210878/1100 klienta – spoločnosti Dunajskostredská autobusová doprava, s.r.o. Poľná 1083/19, 929 01 Dunajská Streda v prospech Fondu národného majetku SR , na privatizáciu 49 % podielu akcií spoločnosti Slovenská autobusová doprava Dunajská Streda, a.s.. Suma vinkulovaných peňažných prostriedkov zahŕňa aj finančné zabezpečenie upísania akcií kupujúcim podľa bodu 6.a) tohto rozhodnutia. 

6.   Osobitný záväzok kupujúceho:
      V zmluve o predaji 38 870 kusov akcií spoločnosti sa kupujúci zaviaže na vklad do základného   imania spoločnosti  pri svojej účasti na jeho zvýšení spolu vo výške           19 492 tis. Sk takto:
a)	Pri účasti kupujúceho na prvom zvýšení základného imania spoločnosti kupujúci upíše 2 450 kusov akcií spoločnosti v  menovitej hodnote 1 akcie 1000,- Sk. Hodnotu takto upísaných akcií, t.j. sumu 2 450 tis. Sk kupujúci zaplatí na účet spoločnosti do 14 dní odo dňa rozhodnutia Valného zhromaždenia spoločnosti o prvom zvýšení jej základného imania.
b)	Pri účasti kupujúceho na druhom zvýšení základného imania spoločnosti kupujúci upíše 17 042 kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 17 042 tis. Sk kupujúci zaplatí na účet spoločnosti do 14 dní odo dňa rozhodnutia Valného zhromaždenia spoločnosti o druhom zvýšení jej základného imania.

7.	Ďalšie podmienky:
a)	Zmluva o predaji akcií bude uzatvorená tak, aby po prvom a  druhom zvýšení základného imania spoločnosti podiel Fondu národného majetku SR na základnom imaní spoločnosti neklesol pod 51 %.
b)	Zmluva o predaji akcií bude uzatvorená tak, aby nesplnenie záväzkov kupujúceho bolo dôvodom na možné odstúpenie Fondu národného majetku SR od zmluvy.

a

B. | priamym predajom 13 486 kusov akcií spoločnosti, čo predstavuje 17 % podiel na jej základnom imaní

1.

Kupujúci:
Obchodné meno:
Sídlo:

IČO:

Dunajskostredská autobusová doprava, s.r.o.
Poľná 1083/19
Dunajská Streda
929 01
36 239 852

2.

Spôsob výberu nadobúdateľa:
     Ide o návrh kupujúceho nadväzne na skutočnosť, že kupujúci bol vybraný vo výberovom konaní vo veci predaja podľa časti A. tohto rozhodnutia (predkupné právo kupujúceho).

3.

Menovitá hodnota 13 486 kusov akcií, čo predstavuje 17 % podiel akcií na základnom imaní spoločnosti je:                                   
                                                                      13 486  tis. Sk

4.

Kúpna cena:
13 878 tis. Sk, t.j. 1 029,07 Sk za 1 akciu
(slovom: trinásťmiliónovosemstosedemdesiatosemtisíc slovenských korún)

5.

Platobné podmienky:
Kúpnu cenu uhradí kupujúci jednou splátkou na účet Fondu národného majetku SR do 10 dní odo dňa, kedy kupujúci preukáže Fondu národného majetku SR, že splnil odkladacie podmienky dohodnuté v zmluve o kúpe akcií, v jej časti, týkajúcej sa predaja 13 486 kusov akcií spoločnosti.

6. | Ďalšie podmienky:

V zmluve o kúpe akcií, v časti týkajúcej sa predaja 13 486 kusov akcií spoločnosti budú na vznik povinnosti Fondu národného majetku SR dať príkaz na registráciu prevodu 13 486 kusov akcií dohodnuté tieto odkladacie podmienky:
a)	Preukázanie kupujúcim, že splnil všetky svoje záväzky z tej časti zmluvy o kúpe       akcií, ktorá sa týka predaja 38 870 kusov akcií spoločnosti.
b)	Preukázanie kupujúcim, že uplynulo najmenej 6 mesiacov odo dňa, kedy sa kupujúci stal majiteľom akcií spoločnosti.

C. | Predmetom predaja podľa tohto rozhodnutia o privatizácii bude 52 356 kusov kmeňových akcií spoločnosti, ktoré majú podobu zaknihovaných cenných papierov a formu akcií na meno.

Poučenie:                

Na toto rozhodovanie sa nevzťahujú všeobecné ustanovenia o  správnom konaní a nepodlieha preskúmaniu súdom.

	                                                          

Dostanú:  	  Fond národného majetku Slovenskej republiky
	  Ministerstvo dopravy, pôšt a telekomunikácii Slovenskej republiky
	  Ministerstvo pre správu a privatizáciu národného majetku Slovenskej republiky
	  Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu  a privatizáciu
                          národného majetku Slovenskej republiky	         ............................................                  
	                (podpis a pečiatka)